section_heading: Operativna uporaba
paragraph_text: Kao dio Pacifičke Flote djelovala je duž Zapadne obale, najčešće uz pratnju sestrinske podmornice USS H-1. Ulaskom Sjedinjenih Država u Prvi svjetski rat, upućena je prema Istočnoj obali SAD-a gdje se pridružuje Atlantskoj Floti. Od 9. studenog 1917. krstari Karibima te sudjeluje u potrazi za neprijateljsim podmornicama. Nakon ugradnje novih motora u proljeće 1918., nastavlja s ophodnjama. Nakon rata, iz New Londona djeluje na području Long Island Sounda, često s ukrcanim podmorničarskim studentima na izobrazbi.